Асобны раздзел складаюць фотаздымкі В. Быкава – як індывідуальныя, так і ў групах з удзячнымі чытачамі і калегамі па пяры: Рыгорам Барадуліным, Генадзем Бураўкіным, Васілём Зуёнкам, Паўлам Місько, Петрусём Броўкам, Нічыпарам Пашкевічам. Фотамайстры зафіксавалі народнага пісьменніка ў Лідскім краязнаўчым музеі, на VI з’ездзе Саюза пісьменнікаў СССР, на адкрыцці музея Янкі Купалы ў Сенніцкай школе, у час іншых выступленняў.